Niu Hopas (Pensilvanija)

Niu Hopas () – miestelis Jungtinėse Amerikos Valstijose, Pensilvanijos pietryčiuose, 53 km į šiaurės vakarus nuo Filadelfijos, kitapus Delavero upės nuo Lambertvilio Naujajame Džersyje. Gausu amatų parduotuvių, knygynų, galerijų. Miestelį kerta rekonstruota senojo Delavero kanalo (veikusio 1831–1858 m.) atkarpa; dabar tai – turistų traukos objektas, jame plaukioja mulų traukiamos baržos. Miestelyje veikia 1939 m. įkurtas Bucks County Playhouse – vienas seniausių JAV vasaros teatrų. Jis įrengtas XVIII a. pabaigoje statytame malūne. 27 km ilgio turistiniu Niu Hopo ir Aivilando geležinkeliu važiuoja garvežiai, istoriniai keleiviniai vagonai, taip pat vežami kroviniai dyzeliniais lokomotyvais. 11 km į pietryčius yra Vašington Krosingo istorinis parkas.New Hope. www.britannica.com. Nuoroda tikrinta 2026-02-21.
kairėje|miniatiūra|250x250px|Geležinkelio stotis

 Istorija 
Iš pradžių ši vieta buvo vadinama Vels Feriu, po to Kanbis Feriu, Korjels Feriu. Kurtis joje pradėta 1715 m. 1837 m. suteiktas miestelio (borough) statusas. Dabartinę gyvenvietę 1900 m. įkūrė Viljamas Lantropas, ji pavadinta pagal Niu Hopo malūnus (jie šioje vietovėje pastatyti 1790 m., po to, kai keletas kitų malūnų sudegė). Miestelis išgarsėjo kaip prieglobstis dailininkams, rašytojams, kompozitoriams ir aktoriams.

 Gyventojai 
2020 m. JAV gyventojų surašymo duomenimis, miestelyje gyveno 83,88 % baltųjų,  8 % lotynoamerikiečių, 3,18 % mišrios rasės, 3,14 % azijiečių, 1 % afroamerikiečių, 0,77 % kitų rasių ir 0,04 % indėnų kilmės gyventojų.New Hope borough, Pennsylvania. https://data.census.gov. Nuoroda tikrinta 2026-02-21.

 Šaltiniai 

Kategorija:Pensilvanijos miestai